Diari Oficial de la Generalitat Valenciana


Sumari del DOGV 3609, del 21-10-1999 (1999/8947)

ACORD de 5 d'octubre de 1999, del Consell de la Sindicatura de Comptes, pel qual nomena funcionari de carrera la persona que ha superat el curs d'adaptació del seu règim jurídic a la naturalesa del lloc que ocupa i s'accedeix al canvi de naturalesa jurídica de la seua relació, conformement al que es disposa en la Llei 1/1996, de 26 d'abril, de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3609

Data del DOGV
:   21-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8947


Organisme emissor
:   Sindicatura de Comptes

Tipus de document
:   Acord

ACORD de 5 d'octubre de 1999, del Consell de la Sindicatura de Comptes, pel qual nomena funcionari de carrera la persona que ha superat el curs d'adaptació del seu règim jurídic a la naturalesa del lloc que ocupa i s'accedeix al canvi de naturalesa jurídica de la seua relació, conformement al que es disposa en la Llei 1/1996, de 26 d'abril, de la Generalitat Valenciana. [1999/Q8947]
  
Vista la proposta de la comissió qualificadora dels cursos d'adaptació del règim jurídic de determinat personal laboral fix al servei de l'administració del Consell de la Generalitat Valenciana a la naturalesa dels llocs de treball ocupats, convocats per l'Ordre de 18 de desembre de 1996, de la Conselleria de Presidència, en els quals va participar el treballador laboral fix de la Sindicatura de Comptes que després esmentem, i atés que el dit treballador ha justificat la concurrència dels requisits establits en l'article 8 de la Llei 1/1996, de 26 d'abril, de la Generalitat Valenciana, d'Adaptació al Règim Jurídic del Personal de la Generalitat Valenciana a la naturalesa dels llocs que ocupa.
  
Vista la Resolució de 16 d'agost de 1999, del conseller de Justícia i Administracions Públiques, per la qual nomena funcionari de carrera el personal que ha superat els cursos d'adaptació del seu règim jurídic a la naturalesa dels llocs que ocupa i s'accedeix al canvi de naturalesa jurídica de la seua relació als funcionaris que ho han sol·licitat, tot això d'acord amb el que es disposa en la Llei 1/1996, de 26 d'abril, de la Generalitat Valenciana.
  
Vist que el treballador laboral fix de la Sindicatura de Comptes, el senyor Ricardo March García, va superar les proves del seu nivell en el corresponent curs d'adaptació, tal i com consta en la Resolució de 3 de març de 1998 de la Direcció General de la Funció Pública (DOGV de 26 de març), i que té acreditada la concurrència dels requisits exigits en l'article 8 de la Llei 1/1996, raó per la qual resulta procedent nomenar-lo funcionari de carrera en els termes establits per als altres aspirants que es mencionen en l'annex II de la citada Resolució de 16 d'agost de 1999.
  
Per virtut de tot això i d'acord amb el que s'estableix en l'article 17, apartat c), de la Llei de la Generalitat Valenciana 6/1985, d'11 de maig, el Consell de la Sindicatura de Comptes acorda:
  
1. Nomenar funcionari de carrera del grup B d'administració especial el senyor Ricardo March García, amb el document nacional d'identitat 08919189, el qual prendrà possessió com a tal en aquesta Sindicatura de Comptes amb efectes administratius i econòmics des del dia 1 de setembre de 1999, i amb el manteniment de la seua actual situació administrativa, en consonància amb el que s'estableix en la Resolució de 16 d'agost de 1999, del conseller de Justícia i Administracions Públiques.
  
2. Li correspondrà percebre les retribucions i les deduccions en nòmina, per qualsevol concepte, en igualdat de condicions que la resta de funcionaris de carrera de la institució, en relació al grup en què està classificat, el nivell i els complements que té atribuïts.
  
3. Aquest acord es publicarà en el Diari Oficial de la Generalitat Valenciana i en el Butlletí Oficial de les Corts Valencianes.
  
Contra el present acord, que és definitiu en via administrativa, hom podrà interposar un recurs contenciós administratiu en el termini de dos mesos, comptadors des de l'endemà de la publicació en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, conformement al que es disposa en l'article 10.c de la Llei 29/1998, Reguladora de la Jurisdicció Contenciosa Administrativa. Això no obstant, es podrà interposar, de manera potestativa, un recurs de reposició davant del Consell de la Sindicatura de Comptes, en el termini d'un mes, comptador des de l'endemà de la publicació, d'acord amb l'article 116 de la Llei 30/1992, del Règim Jurídic de les Administracions Públiques i del Procediment Administratiu Comú, així com qualsevol altra reclamació o recurs que hom estime procedent.
  
Cosa que es fa pública perquè se'n prenga coneixement general i als efectes oportuns.